b'\n_START_ARTICLE_\nOiva Kallio\n_START_PARAGRAPH_\nOiva Sakari Kallio (23. hein\xc3\xa4kuuta 1884 Alaveteli \xe2\x80\x93 13. elokuuta 1964 Helsinki) oli suomalainen arkkitehti._NEWLINE_Kallio valmistui arkkitehdiksi Polyteknillisest\xc3\xa4 opistosta vuonna 1904. Valmistumisensa j\xc3\xa4lkeen h\xc3\xa4n teki opintomatkoja muihin Pohjoismaihin sek\xc3\xa4 Keski-Eurooppaan._NEWLINE_Ennen oman toimistonsa perustamista vuonna 1912 Kallio oli jo suunnitellut Karkun kirkon (kirkko valmistui kuitenkin vasta 1913). Kallio ty\xc3\xb6skenteli my\xc3\xb6s yhdess\xc3\xa4 veljens\xc3\xa4 arkkitehti Kauno Kallion kanssa. Yhdess\xc3\xa4 he osallistuivat moniin arkkitehtikilpailuihin ja suunnittelivat muun muassa Imatran voimalaitoksen julkisivun.'